stanford-oval/wikipedia huggingface dataset:
Joensuun seurakuntayhtymä

| Joensuun evankelis-luterilainen seurakuntayhtymä |
| --- | --- |

 tunnus :  sijainti 
Tunnustuskunta:  evankelis-luterilainen
Jäsenmäärä:  48 198 (2024)
– Osuus asukkaista:  n. 61,2 %
– Jäsenlehti:  Kirkkotie
Kirkollisvero:  1,50 %
Hallintojohtaja:  Tommi Mäki
Kirkkovaltuusto:  51 paikkaa
– puheenjohtaja:  Helena Hulmi
Joensuun evankelis-luterilainen seurakuntayhtymä
Infobox OKNimi-testi OK: 
Joensuun seurakuntayhtymään kuuluvat Joensuun seurakunta, Pielisensuun seurakunta, Rantakylän seurakunta, Vaara-Karjalan seurakunta, Pyhäselän seurakunta sekä Enon seurakunta.
Joensuun itsenäisen seurakunta syntyi vuonna 1918. Kun Joensuun kaupunki ja Pielisensuun kunta vuonna 1954 yhdistyivät, siirtyivät nämä kaksi seurakuntaa yhteistalouteen 1955. Vuonna 1983 syntyi Rantakylän seurakunta. Vuoden 2005 alusta Joensuun seurakuntayhtymään syntyi kuntaliitoksen myötä uusi seurakunta, Vaara-Karjalan seurakunta, jonka muodostivat Kiihtelysvaaran ja Tuupovaaran yhdistyneet seurakunnat. Vuoden 2009 kuntaliitoksen myötä yhtymään liittyivät Enon (perustettu 1857) ja Pyhäselän (perustettu 1911) seurakunnat.
Vuoden 2024 lopussa Joensuun seurakuntayhtymän seurakuntiin kuului yhteensä 48 198 jäsentä, mikä oli noin 61,2 prosenttia Joensuun asukkaista. Jäsenmäärä on ollut viime vuodet laskussa: vuoden 2000 lopussa jäseniä oli 56 812, vuoden 2010 lopussa 54 488 ja vuoden 2020 lopussa 51 135.
Kirkkotie-lehti

Seurakuntayhtymän Kirkkotie-lehti ilmestyy 5–6 kertaa vuodessa, ja se jaetaan jokaiseen talouteen seurakuntayhtymän alueella sekä Kontiolahdessa. Lehden painos oli 51 050 kappaletta vuonna 2024. Lehden päätoimittajana toimii seurakuntayhtymän viestintäpäällikkö.
Aiheesta muualla

https://www.joensuunseurakunnat.fi/
| n k Joensuun seurakuntayhtymä |
| --- | --- |
Seurakunnat:  Eno  Joensuu  Pielisensuu  Pyhäselkä  Rantakylä  Vaara-Karjala
Mikko Ollikainen

| Mikko Ollikainen |
| --- | --- |

Kansanedustaja
 17.4.2019–  
Ryhmä/puolue:  Ruotsalainen eduskuntaryhmä
Vaalipiiri:  Vaasa
Henkilötiedot
Syntynyt: 24. marraskuuta 1977 (ikä 47) Maalahti
Asuinpaikka:  Maalahti
Tiedot
Puolue:  RKP
Koulutus:  Kasvatustieteen maisteri
Valiokunnat:  Valtiovarainvaliokunta 2.5.2019–   Talousvaliokunta 2.5.2019–
Aiheesta muualla
Kotisivu
Mikko Karl Antero Ollikainen (s. 24. marraskuuta 1977 Maalahti) on suomalainen poliitikko. Ollikainen valittiin RKP:n kansanedustajaksi eduskuntavaaleissa 2019. Ollikainen toimi Vöyrin kunnanjohtajana 2015–2019. Koulutukseltaan Ollikainen on kasvatustieteen maisteri Åbo Akademista.
Aiheesta muualla

Yle: Seuraa kansanedustajaasi: Mikko Ollikainen (r.)
Suomen ruotsalaisen kansanpuolueen kansanedustajat
| n k Ruotsalaisen eduskuntaryhmän kansanedustajat 2019–2023 |
| --- | --- |
RKP (9):  Adlercreutz  Bergqvist  Biaudet  Blomqvist  Henriksson  Norrback  Ollikainen  Rehn-Kivi  Strand 
Ahvenanmaa:  Löfström 
| n k Ruotsalaisen eduskuntaryhmän kansanedustajat 2023–2027 |
| --- | --- |
RKP (9):  Adlercreutz  Andersson  Bergqvist  Biaudet  Henriksson (2023–2024)1  Ingo (2024–)1  Norrback  Ollikainen  Strand  Wickström 
Ahvenanmaa:  Löfström 
1 Anna-Maja Henriksson siirtyi Euroopan parlamenttiin heinäkuussa 2024, jolloin hänen tilalleen eduskuntaan nousi Christoffer Ingo.
Vaasan vaalipiirin kansanedustajat
| n k Vaasan vaalipiirin kansanedustajat 2019–2023 |
| --- | --- |
Kansanedustajat (16):  Berg  Henriksson  Kivisaari  Kurvinen  Lintilä  Mäenpää  J. Mäkynen  M. Mäkynen (2019–)  Norrback  Ollikainen  Peltokangas  Risikko  Sankelo  Savola  Strand  Urpilainen (2019)  Östman 
| n k Vaasan vaalipiirin kansanedustajat 2023–2027 |
| --- | --- |
Kansanedustajat (16):  Berg  Henriksson (2023–2024)  Ingo (2024–)  Jukkola  Kurvinen  Lintilä  Mäenpää  Mäkynen  Norrback  Ollikainen  Peltokangas  Rintamäki  Risikko  Savola  Sillanpää  Strand  Östman 
| --- | --- |
Auktoriteettitunnisteet: Henkilöt :  Eduskunta  Yle
Luettelo Vaalan julkisista taideteoksista ja muistomerkeistä

Luettelo Vaalan julkisista taideteoksista ja muistomerkeistä sisältää Vaalan kunnassa olevat pysyvät patsaat, muistomerkit ja muistolaatat.
Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Ahmalan talvisodan 1940 pommituksissa tuhoutuneen matkailuhotellin muistomerkki | Jylhämöntie 6 | Poukamonkangas | 64.5564°N, 26.8171°E |  |  |  |  |
| Jättiläinen | Kassu Halosen Taidetalon piha | Manamansalo | 64.3822°N, 27.1237°E | Takarautio, KimmoKimmo Takarautio | 2011 |  |  |
| Laskumies | Kunnantalon edustalla, Vaalantie 14 |  | 64.5589°N, 26.8382°E | Seppänen, TaunoTauno Seppänen | 1984 |  |  |
| Rantarosvo | n. 1 km Neittävän kylältä, P-alueen luona, Nuojuankoskentie | Neittävä | 64.5166°N, 26.6604°E |  | 1990 |  |  |
| Sankarimuistomerkki, Manamansalo | Manamansalon sankarihautausmaa, Manamansalontie 3470 | Manamansalo | 64.3753°N, 27.1209°E |  | 1959 |  |  |
| Sankarimuistomerkki, Säräisniemi | Säräisniemen kirkon sankarihautausmaa, Ylikyläntie 15 |  | 64.4442°N, 26.7893°E |  | 1953 |  |   |
Pekka Nousiainen

Pekka Evert Juhani Nousiainen (s. 8. heinäkuuta 1945 Hanhijärven kylässä, Enonkoskella) on suomalainen poliitikko ja kuntajohtaja.
Koulutus ja työura

Nousiainen on koulutukseltaan ylioppilasmerkonomi ja kunnallissosionomi. Hän toimi vuosina 1972–1977 kunnansihteerinä Liperissä, 1977–1986 kunnanjohtajana Polvijärvellä ja 1986–2010 Punkaharjulla. Sotilasarvoltaan hän on reservin kapteeni.
Poliittinen toiminta

Nousiainen toimi Suomen keskustan kansanedustajana Etelä-Savon vaalipiiristä vuosina 1999–2007. Vuosina 2012–2017 hän toimi Savonlinnan kaupunginvaltuutettuna.
Miraculous: Ladybug ja Cat Noir seikkailut

Miraculous: Ladybug & Cat Noir seikkailut(ransk. Miraculous, les aventures de Ladybug et Chat Noir; tunnetaan myös nimellä Miraculous Ladybug tai Miraculous) on tietokone-animoitu supersankari-tv-sarja. Sarjan päähenkilöitä ovat Marinette Dupain-Cheng ja Adrien Agreste, jotka muuttuvat supersankareiksi nimeltään Ladybug ja Cat Noir suojelemaan kaupunkiaan vihollisilta, useimmin Hawk Mothin alistamilta ihmisiltä. Ladybug ja Cat Noir ovat ihastuneet toisiinsa, mutta eivät tiedä sitä. Sarjan ovat pääasiassa tuottaneet ranskalaiset studiot Zagtoon ja Method Animation.
Sarjasta on ilmestynyt suomeksi 5 kautta. Suomessa sarjaa on esitetty Netflixissä, Disney+:ssa ja Ruudussa.
Äänirooleissa > Alkuperäiset

| 0 | 1 | 2 |
| --- | --- | --- |
|  Anouck Hautbois  | … |   Marinette Dupain-Cheng / Ladybug   |
|  Benjamin Bollen  | … |  Adrien Agreste / Cat Noir   |
|  Marie Nonennmacher  | … |  Tikki, Manon Chamack, Mireille Caquet   |
|  Thierry Kzazian  | … |  Plagg    |
|  Antoine Tomé  | … |  Gabriel Agreste / Hawk Moth   |
|  Fanny Bloc  | … |  Alya Césaire / Rena Rouge   |
|  Alexandre Nguyen  | … |  Nino Lahiffe / Carapace, Lê Chiến Kim / King Monkey   |
|  Marie Chevalot  | … |  Chloé Bourgeois / Queen Bee   |
|  Jessie Lambotte  | … |  Sabine Cheng   |
|  Martial Le Minoux  | … |  Roger Raincomprix   |
Äänirooleissa > Englanninkieliset

| 0 | 1 | 2 |
| --- | --- | --- |
|  Cristina Vee  | … |  Marinette Dupain-Cheng / Ladybug   |
|  Bryce Papenbrook  | … |  Adrien Agreste / Cat Noir   |
|  Mela Lee  | … |  Tikki, Aurore Beauréal, Mireille Caquet   |
|  Max Mittelman  | … |  Plagg   |
|  Keith Silverstein  | … |  Gabriel Agreste / Hawk Moth   |
|  Carrie Keranen  | … |  Alya Césaire / Rena Rouge   |
|  Ben Diskin  | … |  Nino Lahiffe / Carapace (kaudet 1–3)   |
|  Zeno Robinson  | … |  Nino Lahiffe / Carapace (4. kausi)   |
|  Deneen Melody  | … |  Zoé Lee / Vesperia (kausi 4)   |
|  Selah Victor  | … |  Chloé Bourgeois / Queen Bee (kaudet 2-3)   |
|  Sabrina Weisz  | … |  Nathalie Sancoeur / Mayura   |
|  Christopher Corey Smith  | … |  Roger Raincomprix   |
Äänirooleissa > Suomenkieliset

| 0 | 1 | 2 |
| --- | --- | --- |
|  Emma Louhivuori  | … |  Marinette Dupain-Cheng / Ladybug   |
|  Henri Piispanen  | … |  Adrien Agreste / Cat Noir   |
|  Ella Tarvonen  | … |  Tikki, Manon Chamack   |
|  Jon-Jon Geitel  | … |  Plagg, Wayzz   |
|  Taisto Oksanen  | … |  Gabriel Agreste / Hawk Moth   |
|  Amy Burgess  | … |  Alya Césaire / Rena Rouge / Wifityttö   |
|  Valtteri Lehtinen  | … |  Nino Lahiffe / Carapace / Bubbler   |
|  Katja Aakkula  | … |  Sabine Cheng, Nathalie Sancoeur / Mayura, tunnuslaulu   |
|  Petri Hanttu  | … |  mestari Fu   |
|  Jaakko Ohtonen  | … |  Lê Chiến Kim / King Monkey   |
|  Viivi Tamminen  | … |  Aurore Beauréal   |
|  Sonja Pajunoja  | … |  Mireille Caquet   |
|  Eero Ojala  | … |  Roger Raincomprix   |
Lisa Simpson

| Lisa Simpson |
| --- | --- |

Ensiesiintyminen:  ”Good Night” (The Tracey Ullman Show)
Ääninäyttelijät:  Yeardley Smith
Henkilötiedot
Sukupuoli:  Tyttö
Hiukset:  Ihonväriset keltaiset
Ikä:  8
Ammatti:  koululainen
Tärkeimmät sukulaiset:  Äiti Marge Simpson Isä Homer Simpson Veli Bart Simpson Sisko Maggie Simpson Isoisä Abraham Simpson Isoäidit Mona Simpson ja Jacqueline Bouvier Tädit Patty ja Selma Bouvier
Lisa Marie Simpson on kuvitteellinen hahmo animaatiosarjassa Simpsonit. Lisan ääninäyttelijä on Yeardley Smith.
Lisa on Simpsonin perheen keskimmäinen lapsi, Homer ja Marge Simpsonin vanhempi tytär sekä Bartin ja Maggien sisko. Lisa on kahdeksanvuotias, mutta hän on ikäistään henkisesti kypsempi ja sarjan älykkäimpiä hahmoja. Toisin kuin veljensä, hän menestyy hyvin koulussa ja on monin tavoin lahjakas. Lisan suurin intohimo on jazzmusiikki ja hän soittaa saksofonia. Älykkömäisellä Lisalla on vähän ystäviä ja hän kärsii usein ulkopuolisuuden tunteesta varsinkin omassa perheessään. Erityisesti Bart ja Homer eivät yleensä arvosta Lisan mielipiteitä. Vahvan oikeudentuntonsa vuoksi Lisa on usein perheensä tiukin moralisti ja innokkain aktivisti. Bart ja Lisa ovat toistensa vihollisia, mutta he ovat silti lähekkäitä toisilleen.
Lisan mielipiteiden katsotaan usein edustavan varsinkin amerikkalaisessa katsannossa liberaaleja tai vasemmistolaisia kantoja, mikä piirre on korostunut sarjan myöhemmillä tuotantokausilla. Hänet on kuvattu esimerkiksi feminismin ja luonnonsuojelun kannattajana.
Lisa on yksi Simpsonien alkuperäisistä hahmoista ja oli mukana jo ensimmäisessä Tracey Ullman Show’n lyhytfilmissä ”Good Night” vuonna 1987. Simpsonien luoja Matt Groening nimesi hahmon siskonsa Lisa Groeningin mukaan. Lisan toinen etunimi viittaa Elviksen tyttäreen Lisa Marie Presleyyn. Kaikista Simpsonien hahmoista Lisalla on ollut sarjan aikana neljänneksi eniten dialogia, mutta vähemmän kuin muilla perheen jäsenillä Maggieta lukuun ottamatta.
Ulkonäkö

Lisalla on tähden sakaroita muistuttavat piikikkäät hiukset, samanlaiset kuin Maggiella. Maggien ja Bartin tavoin Lisalla ei ole hiusrajaa, vaan hiukset näyttävät olevan osa päätä. Lisa pukeutuu aina samaan oranssiin mekkoon ja pitää kaulassaan valkoista helminauhaa.
Lisan kyvyt ja saavutukset

Lisan älykkyysosamäärän on sanottu olevan 159 ja hän on Mensan jäsen. Hän osaa puhua englannin lisäksi ruotsia, ranskaa, italiaa, saksaa, kiinaa ja kornia. Lisäksi hänen on vihjattu ymmärtävän espanjaa sekä albaniaa. Lisa on soittanut saksofonin ohella kitaraa 4. kauden jaksossa ”Lisan hampaat” ja 17. kauden jaksossa ”Miljoonan taalan Abe” sekä joskus pianoa.
Lisa on osallistunut moniin kykyjenetsintäkisoihin ja on voittanut esimerkiksi Tähdentekijä-kisan ja Little Miss Springfieldin perintöprinsessan tittelin (4. kauden jaksossa ”Kauneuskilpailut”). Hän oli vähällä voittaa myös tavauskisan 14. kauden jaksossa ”Tavausmestari”, mutta tavasi väärin finaalissa. Lisäksi hän on päässyt sanaristikkokisan finaaliin 20. kauden jaksossa ”Sikin sokin sanoissa”, mutta hänen vastustajanaan ollut Gil voitti huijaamalla. Lisa on saavuttanut mainetta tv-klovnina (19. kauden jaksossa ”Kaikki Lisasta”), dokumentaristina (19. kauden jaksossa ”Valkokankaan viisikko”) ja taikurina (22. kauden jaksossa ”Taikuutta ilmassa”). Hänellä oli oma sanomalehti 15. kauden jaksossa ”Merirosvolehti”. Lisan saavutuksiin kuuluu myös ikiliikkuja, jonka hän keksi 6. kauden jaksossa ”Pennin venyttäjä”, mutta Homer kielsi sen.
Vaikka Lisan heikoin aine koulussa on aina ollut liikunta, hän on osoittautunut varsin taitavaksi ainakin jääkiekkomaalivahtina (6. kauden jaksossa ”Lisan liukkaat”) ja voimistelijana (13. kauden jaksossa ”Pikku lukiolainen”). Hän on harrastanut myös steppaamista (11. kauden jaksossa ”Stepataan pois”) ja balettia (19. kauden jaksossa ”Passiivista pössyttelyä”), mutta näissä lajeissa hän ei menestynyt täysin rehellisin keinoin.
Lisa onnistui myös muun muassa paljastamaan korruptoituneen senaattorin jaksossa ”Totuus ja oikeus” ja Sideshow Bobin vaalihuijauksen 6. kauden jaksossa ”Kuolleet sielut”, sai springfieldiläiset puhdistamaan saastuneen järven The Simpsons Movie -elokuvassa ja voitti oikeustaistelun kreationismin opettamisesta kouluissa 17. kauden jaksossa ”Ei me olla apinoita”. Kun johtaja Burns onnistui melkein murtamaan Springfieldin ydinvoimalan työntekijöiden lakkotaistelun jaksossa ”Lisan hampaat”, Lisa innosti työläiset jatkamaan lakkoa laulamalla folk-tyylistä työväenlaulua. Sen sijaan Lisa epäonnistui yrityksissään lanseerata tyttöjä voimaannuttava puhuva nukke (5. kauden jaksossa ”Lisa Leijonamieli”) ja saada johtaja Burns siirtymään ympäristöystävälliseen teknologiaan (8. kauden jaksossa ”Vanha kettu”).
Rakkauselämä

Lisalla on ollut monia ihastuksia, ensimmäisenä Corey-niminen teini-idoli, jota hän ei tosin koskaan tavannut. 
Lisa on tuntenut ihastusta myös koulukiusaaja Nelson Muntziin, vaikka heidän luonteensa ovat täysin erilaiset. He seurustelivat lyhyesti 8. kauden jaksossa ”Lisa ja Nelson” ja myöhemmissä jaksoissa viitataan ajoittain siihen, että Lisalla ja Nelsonilla olisi edelleen jotain tunteita toisiaan kohtaan.  Selvimmin tämä käy ilmi 29. tuotantokauden jaksossa "Itku pitkästä pilkasta", kun Nelson tuli toiseen poikaan ihastuneesta Lisasta näkyvästi mustasukkaiseksi  ja Lisa harkitsi vakavasti ottavansa hänet takaisin. Tulevaisuuteen sijoittuvassa 34. kauden jaksossa "Kun Nelson tapasi Lisan" Lisa ja Nelson ovat tahoillaan suhteissa toisten ihmisten kanssa, mutta lopulta Lisa kertoo Nelsonille, että hän haluaa olla tämän kanssa ja he suutelevat.
Bartin ystävä Milhouse Van Houten on rakastunut Lisaan, mutta ei yleensä saa tältä mitään vastakaikua. Välillä Lisa on lähinnä säälistä Milhousen kanssa, mutta närkästyy heti, jos joku vihjaa heidän seurustelevan. Lisa kuitenkin tuli heti mustasukkaiseksi nähdessään Milhousen toisen tytön kanssa 17. kauden jaksossa ”Italiaa aloittelijoille” ja 22. kauden jaksossa ”Saksikäsi-Homer”. Myös Ralph Wiggum oli rakastunut Lisaan 4. kauden jakossa ”Rakastan Lisaa”.
Lisan muita ihastuksia ja lyhytaikaisia poikaystäviä ovat olleet ympäristöaktivisti Jesse Grass (12. kauden jaksossa ”Puunhakkaaja”), maatilalla asunut Luke Stetson (14. kauden jaksossa ”Lännen mailla”), irlantilaissyntyinen Colin (The Simpsons Movie -elokuvassa), Nick (23. kauden jaksossa ”Myyttejä murskaamassa”), Lucas Bortner (25. kauden jaksossa ”Kilpa-ahmatti”) ja Brendan (29. kauden jaksossa ”Itku pitkästä pilkasta”).
Kuvitteellinen henkilöhistoria

Bartin mukaan Lisa on kaksi vuotta ja 38 päivää häntä nuorempi. 4. kauden jakson ”Lisan ensimmäinen sana” mukaan Lisan ensimmäinen sana oli "Bart". Lisan kahdeksanvuotispäiviä vietettiin 3. kauden jaksossa ”Mies vaaleanpunaisessa paidassa”. Simpsonien kuollut ensimmäinen kissa Lumipallo oli ilmeisesti Lisan henkilökohtainen lemmikki, koska siihen viitataan usein Lisan kissana.
Simpsonien tulevaisuusjaksojen mukaan Lisalla on edessään menestyksekäs ura, mutta pääosin onneton rakkauselämä. 11. kauden jakson ”Tulevaisuus” mukaan Lisasta tulisi aikuisena Yhdysvaltain presidentti Donald Trumpin jälkeen (”ensimmäinen heteroseksuaali nainen presidenttinä”). 6. kauden jakson ”Lisan häät” mukaan hän rakastuu opiskeluaikanaan Hugh Parkfield -nimiseen englantilaiseen, mutta heidän häänsä perutaan viime hetkellä. 23. kauden jakson ”Joulukortti tulevaisuudesta” mukaan Lisa on myöhemmin melko onnettomassa avioliitossa Milhousen kanssa ja heillä on yksi tytär. Samassa jaksossa vihjataan ohimennen, että aikuisella Lisalla olisi jossain vaiheessa ollut suhteita myös naisten kanssa.
29. kauden jakson ”Bartin painajainen” mukaan Lisa kuolisi tulevaisuudessa 98-vuotiaana.
Aiheesta muualla

Lisa Simpson Internet Movie Databasessa (Arkistoitu – Internet Archive)
Simpsonien hahmot
| --- | --- |
Simpsonit ja sukulaiset:  Homer Simpson  Marge Simpson  Bart Simpson  Lisa Simpson  Maggie Simpson  Abraham Simpson  Patty ja Selma Bouvier 
Kaupungin väkeä:  Ned Flanders  Maude Flanders  professori Frink  Barney Gumble  tohtori Hibbert  Lionel Hutz  pastori Lovejoy  Hans Moleman  Apu Nahasapeemapetilon  pormestari Quimby  tohtori Nick  Sarjakuvahemmo  Agnes Skinner  Cletus Spuckler  Moe Szyslak  poliisipäällikkö Wiggum 
Springfieldin ydinvoimala:  Montgomery Burns  Carl Carlson  Lenny Leonard  Waylon Smithers 
Perheet:  Simpsonin perhe  Flandersin perhe  Van Houtenin perhe 
Springfieldin ala-asteen henkilökuntaa ja oppilaita:  ylitarkastaja Chalmers  Jimbo Jones  Edna Krabappel  Otto Mann  Nelson Muntz  Martin Prince  Sherri ja Terri  rehtori Skinner  Milhouse Van Houten  Ralph Wiggum  talonmies Willie 
Julkkikset:  Kent Brockman  Hassu-klovni  Troy McClure  Rainier Wolfcastle 
Vakiokonnat:  Läski-Tony  Kang ja Kodos  Sideshow Bob  Snake 
Muut:  Jebediah Springfield  Pukin pikku apuri  Tikku ja Takku 
Lisan ääninäyttelijä Yeardley Smith vuonna 2012.
Altti Seikkula

Altti Seikkula (10. maaliskuuta 1948 Kalajoki – 18. elokuuta 2011) oli maakuntaneuvos ja Keski-Pohjanmaan maakuntajohtaja. Hän toimi Esko Ahon ollessa pääministerinä tämän erityisavustajana 1991–1995.
Seikkula toimi Keski-Pohjanmaan maakuntajohtajana vuodesta 1994 eli Keski-Pohjanmaan liiton perustamisesta saakka. Hän työskenteli myös Kaustisen kunnanjohtajana sekä oli Kansanmusiikkisäätiön hallituksen puheenjohtaja.
Koulutukseltaan Seikkula oli sosionomi. Hänelle myönnettiin maakuntaneuvoksen arvo vuonna 2008.
Aiheesta muualla

Altti Seikkulan muistokirjoitus Helsingin Sanomissa
Roddy Bottum

Roddy Bottum
Roswell Christopher "Roddy" Bottum (s. 1. heinäkuuta 1963) on yhdysvaltalainen rockmuusikko. Hän tuli alun perin tunnetuksi Faith No Moren kosketinsoittajana; nykyisin hän toimii oman Imperial Teen -yhtyeensä keulahahmona.
Bottum syntyi Los Angelesissa, soitti jo lapsena pianoa ja muutti 18-vuotiaana San Franciscoon. Hän on ollut avoimesti homoseksuaali vuodesta 1993.lähde?
Bottum on myös elokuvamusiikin säveltäjä: hänen työtään on Craig Chesterin Adam & Steve -elokuvan (2005) musiikki.
| n k Faith No More |
| --- | --- |
 Roddy Bottum  Billy Gould  Mike Bordin  Mike Patton  Jon Hudson   Wade Worthington  Mike Morris  Jim Martin  Chuck Mosley  Trey Spruance  Dean Menta  Courtney Love  Joe Pye  Paula Frazer  Walter  Mark Bowen  Scott Colbertson  Mark Stewart  Desmond Trial  Jake Crucifix 
Studioalbumit:  We Care a Lot  Introduce Yourself  The Real Thing  Angel Dust  King for a Day... Fool for a Lifetime  Album of the Year  Sol Invictus 
Livealbumit:  Live at the Brixton Academy 
Kokoelmat:  Who Cares a Lot?  This Is It: The Best of Faith No More  Epic and Other Hits  The Platinum Collection  The Works  The Very Best Definitive Ultimate Greatest Hits Collection  MidLife Crisis: The Very Best of Faith No More 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Yhdysvallat  Tšekki 
Taiteenala:  MusicBrainz 
Muut:  Europeana  IdRef
Lil Wayne

| Lil Wayne |
| --- | --- |
 Lil Wayne vuonna 2011.
Henkilötiedot
Syntynyt: 27. syyskuuta 1982 (ikä 42)
Muusikko
Taiteilijanimi:  Lil Wayne Lil Tunechi Lil Weezy Weezy Baby Birdman Jr.
Laulukielet:  englanti
Aktiivisena:  1992–
Tyylilajit:  rap
Yhtyeet:  Hot Boys
Levy-yhtiöt:  Young Money Cash Money Universal Motown
Aiheesta muualla
www.thacarterv.com
  [ Muokkaa Wikidatassa ] [ ohje ]  
Lil Wayne (oikealta nimeltään Dwayne Michael Carter, Jr., s. 27. syyskuuta 1982 New Orleans, Louisiana, Yhdysvallat) on yhdysvaltalainen Grammy-palkittu hip hop -artisti ja Young Money -levy-yhtiön perustaja. Hän on toiminut aktiivisesti artistina 1990-luvun lopusta asti, aluksi Hot Boys -yhtyeessä ja myöhemmin sooloartistina. Hän nousi jonkin verran suosioon vuonna 2004 neljännen studioalbuminsa Tha Carterin, ja siltä julkaistun "Go D.J." -singlen myötä. Hän sai myös nostetta vieraillessaan T.I:n kanssa Destiny's Childin "Soldier"-kappaleella samana vuonna.
Suureen suosioon Lil Wayne pääsi vuonna 2008, kun hänen kuudes studioalbuminsa Tha Carter III julkaistiin. Albumi on myynyt Yhdysvalloissa kolminkertaista platinaa ja se voitti parhaan rap-albumin Grammyn. Myös albumin esikoissingle, yli yhdeksän miljoonaa digitaalista latausta myynyt Billboard Hot 100 -listan ykköshitti, "Lollipop" voitti Grammyn kategoriassa Best Rap Song. Lil Wayne pääsi myös vuoden 2012 Guinnessin ennätysten kirjaan rap-artistina, jolla on ollut eniten kappaleita Yhdysvaltain listoilla: vuosina 1999–2010 yhteensä 64 kappaletta.
Lil Waynen uraan kuuluu myös lukuisia vierailuita muiden artistien kappaleilla ja singleillä.
Varhaiset vuodet

Dwayne Michael Carter, Jr. syntyi 27. syyskuuta 1982 New Orleansissa, Louisianassa. Hänen äitinsä oli tuolloin vain 19-vuotias. Carterin vanhemmat erosivat hänen ollessa kaksivuotias ja hänen isänsä Dwayne Carter, Sr. jätti perheen lopullisesti. Carter kirjoitti ensimmäiset riiminsä kahdeksanvuotiaana.
Kesällä 1991 Carter tapasi Cash Money Recordsin omistajan Bryan "Birdman" Williamsin, ja räppäsi tälle freestylea. Carter teki ensimmäiset rap-nauhoituksensa, kun hän ja rap-artisti B.G. julkaisivat True Story -EP:n kesällä 1995.
12-vuotiaana Carter ampui itseään vahingossa 9mm käsiaseella. Hänen henkensä pelasti siviilissä ollut poliisi Robert Hoobler, joka vei tämän sairaalaan. Carter kävi McMain Magnet School -koulua, mutta keskeytti sen keskittyäkseen musiikkiuraansa.
Ura > 1997–2002

Lil Wayne aloitti uransa Hot Boys -nimisessä yhtyeessä. Hän jätti yhtyeen vuonna 2002 aloittaakseen soolouransa. Hänen ensimmäinen sooloalbuminsa, Tha Block Is Hot ilmestyi hänen ollessaan 16-vuotias vuonna 1999. Albumi sijoittui Yhdysvaltain Billboard 200 -albumilistan kolmannelle sijalle myyden 299 000 kappaletta ensimmäisellä viikollaan. Nyt albumi on myynyt platinaa. Lil Waynen seuraava albumi Lights Out ilmestyi vuonna 2000. Se ei saavuttanut odotettua menestystä, mutta myi kuitenkin kultaa. Kriitikot kritisoivat hänen yhteistä menestystään Hot Boysin kanssa, koska hänen tasonsa ei yltänyt Hot Boysin tasolle.
Lil Waynen kolmas albumi 500 Degreez ilmestyi vuonna 2002. Albumin nimi viittaa Hot Boysin eronneen jäsenen Juvenilen vuonna 1998 julkaistuun albumiin, 400 Degreez. 500 Degreez sijoittui kuudennelle sijalle Billboard 200 -listalla. Myös tämä albumi myi kultaa.